Hisøy prestegjeld

Hisøy prestegjeld var et prestegjeld i Aust-Nedenes prosti i Agder og Telemark bispedømme i Den norske kirke. Det omfattet sogn i tidligere Hisøy, nå Arendal kommune i Agder fylke, og hovedkirken var Hisøy kirke.

Hisøy prestegjeld og dets sogn er nå en del av Arendal kirkelige fellesråd, som er underlagt Aust-Nedenes prosti.

Historikk 
Hís sókn (norrønt) har sin opprinnelse fra kristningen av landet. Hisøy antas å være lagt under Øyestad prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Hisøy hørte følgelig langt ut i nyere tid til Øyestad prestegjeld. Ved kgl. res. 08.01.1847 ble Hisøy eget kirkesokn, og ved kgl. res. 16.09.1871 ble Hisøy eget prestegjeld.

Ved avviklingen bestod Hisøy prestegjeld av menigheten i Hisøy.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser 

Arendals historie
Prestegjeld i Aust-Agder
Prestegjeld i Agder og Telemark bispedømme